
Es-selamu alejkum ve rahmetullahi ve berekatuhu.


Pročitao sam negdje da pred dolazak meleka smrti čovjek osjeti kao da mu se mravi kreću po tijelu. Od kako sam to pročitao sada to stalno osjećam i strah. Da li mi možete reći je li to istina?


* 
* 
* 
* 
* 
* 
* 

 
ZNAKOVI DOLASKA MELEKA SMRTI

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


Nema ništa u Plemenitom Kur’anu niti vjerodostojnom sunnetu o znakovima dolaska ili prisustva meleka smrti, niti sam našao da je neko od uleme govorio o tome.


Prema tome, to da pred dolazak meleka smrti čovjek osjeti kao da mu se mravi kreću po tijelu nije istina. Nema razloga da se bojiš zbog toga. Kome melek smrti dođe po dušu svejedno je šta osjeti, neće mu moći pobjeći niti dušu sakriti.


Ve billahi tevfik.


Izvor: <http://www.ehlussunne.ba>


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


